EkBass/fiwiki-20250220-pages-articles huggingface dataset:
Pukeutuminen

Pukeutuminen tarkoittaa ihmiselle ominaista tapaa verhota itsensä erilaisilla tavallisesti nahasta tai kankaasta valmistetuilla vaatteilla. == Historia == Pukeutumalla on perinteisesti suojauduttu kylmää, sadetta tai kuumuutta vastaan. Vaatetäin perimän avulla on arvioitu, että ihmiset ovat pukeutuneet yli 100 000 vuotta. Pukeutuminen heijasteli aikaisemmin erittäin vahvasti yksilön yhteiskunnallista asemaa. Esimerkiksi 1700-luvun Suomen ylellisyysasetuksissa määriteltiin hyvin tarkkaan, miten kunkin säädyn ja sukupuolen edustajat saivat käyttää värejä, kankaita ja koristeita. Rajoitusten rikkomisesta rangaistiin vapauden menetyksellä, ja ne koskivat etenkin tavallista kansaa, kun taas aatelisto ja säätyläiset saivat pukeutua vapaammin. Vain säätyläismiehet saivat käyttää esimerkiksi metallinappeja. Muoti on aina vaikuttanut ihmisten pukeutumistyyliin mutta sen merkitys on noussut, osittain koska ihmiset elävät yhä enemmän itseluoduissa olosuhteissa, joissa lämpötila on vakioitu ja kävelypinnat ovat tasaisia ja kovia. Kylmyydenkään takia ei aina pukeuduta riittävästi, jos muoti suosii kevyttä pukeutumista sääolosuhteista riippumatta. Myös vaatteiden mukavuus ja istuvuus on joutunut kärsimään muodin mukana, kun pidetään hienoilta näyttäviä, mutta ei kovin mukavantuntuisia vaatteita. Tavallinen kansa on aina pukeutunut toisin kuin rikkaampi väestö. Myös erilaisin määräyksin on yritetty estää palvelusväkeä pukeutumasta vallasväen tavoin. Pitseistä, myssyistä ym. on peritty veroa. Myös ammattikunnat ovat varjelleet taitojaan. Kuka tahansa ei ole saanut ruveta esimerkiksi räätäliksi. Eri aikakausina pukeutuminen on vaihdellut suuresti muodin mukaan. Milloin on pitänyt käyttää peruukkia, milloin pitkää hametta, milloin polvihousuja. Miesten ja naisten pukeutumistavat ovat perinteisesti eronneet jyrkästi toisistaan, mutta 1960-luvulta alkaen lähentymistä on tapahtunut. Pisimmälle pyrkimys meni unisex-muodin aikana. Pukeutumisen tutkimus on tieteenala, jossa käsitellään vaatetukseen, ulkonäköön, muotiin ja kulttuuriseen ihmisruumiiseen liittyviä teemoja. == Tyylikaudet == Eurooppalaiseen pukeutumiseen liittyvät tyylikaudet. * muinainen Egypti * antiikin Kreikka * antiikin Rooma * varhaiskeskiaika * sydänkeskiaika * myöhäiskeskiaika, gotiikka * renessanssi * barokki * rokokoo * empire * biedermeier * romanttinen tyyli, kertaustyylit tai viktoriaaninen tyyli * jugend, edvardiaaninen tyyli tai belle époque * 1900-luku ** 1920-luku ** 1930-luku ja sota-aika ** 1950-luku ja esimerkiksi Diorin New Look. ** 1960-luku ja uudet nuorisoliikkeet ja tyylit, esimerkiksi hipit. == Miesten koot ja vartalotyypit == * Hoikka * Tanakka == Naisten koot ja vartalotyypit == * Päärynävartalo * Omenavartalo * Tiimalasivartalo * Suora * Ylösalaisin käännetty kolmio * Poikavartalo Joskus käytetään myös kirjaimia A, T, H, I, O ja X. == Lähteet == == Kirjallisuutta == * * * * * * === Miesten pukeutuminen === * * * * * === Naisten pukeutuminen === * * * * == Aiheesta muualla == * Suomen tekstiili- ja vaatetusteollisuus. * http://www.finatex.fi/html/pdf/N-2001.pdf * Luokka:Seulonnan keskeiset artikkelit
Sailas

Sailas on seuraavien henkilöiden sukunimi: *Harri Sailas (s. 1951), suomalainen yritysjohtaja *Raimo Sailas (1945–2020), suomalainen valtiosihteeri
Rex Stout

Rex Todhunter Stout (1. joulukuuta 1886 – 27. lokakuuta 1975) oli yhdysvaltalainen rikoskirjailija. Stoutin luomista hahmoista merkittävimmät olivat newyorkilainen yksityisetsivä Nero Wolfe ja tämän apulainen Archie Goodwin. Stout julkaisi yli 47 Nero Wolfe -kirjaa, joista viimeinen A Family Affair (suom. Nero Wolfen viimeinen juttu, 1997) ilmestyi 1975. Kaikki Nero Wolfe -romaanit on suomennettu, lisäksi hän on kirjoittanut pienoisromaaneja ja novellikokoelmia. Robert Goldsborough kirjoitti Stoutin kuoleman jälkeen 1980-luvulla lisää Nero Wolfe -tarinoita. Nero Wolfe -kirjoista on tehty elokuvia, kuunnelmia ja televisiosarjoja. == Lähteet == == Aiheesta muualla == * Luokka:Yhdysvaltalaiset rikoskirjailijat Luokka:Vuonna 1886 syntyneet Luokka:Vuonna 1975 kuolleet
J. F. C. Fuller

John Frederick Charles Fuller tai yleensä vain J. F. C. Fuller (1. syyskuuta 1878 – 10. helmikuuta 1966) oli englantilainen kenraalimajuri, sotahistorioitsija ja strategikko. Hän oli ensimmäisiä teoreetikkoja, jotka tutkivat panssarivaunujen käyttämistä sodankäynnissä. Ensimmäisen maailmansodan aikana hän toimi eri joukkojen esikunnissa ennen kuin hänet siirrettiin uusiin panssarijoukkoihin (Tank Corps). Fuller suunnitteli panssarihyökkäyksen Cambrain taistelussa ja vuoden 1918 hyökkäykset. Hän teki myös suunnitelman täysin mekanisoidusta armeijasta vuotta 1919 varten, mutta tätä ei toteutettu. Sodan jälkeen hän johti erilaisia joukkoja. 1920-luvulla hän tutki Basil Liddell-Hartin kanssa armeijan mekanisointia. Vuonna 1933 Fuller jäi eläkkeelle ja liittyi Oswald Mosleyn fasistiseen British Union of Fascists -järjestöön. Hän uskoi, ettei armeijaa voitaisi reformoida hänen haluamallaan tavalla demokraattisin keinoin. Häntä kuvailtiin myöhemmin yhdeksi Mosleyn läheisimmistä liittolaisista. Ironisesti Fullerin näkökanta panssarivaunujen käytöstä teki suuremman vaikutuksen saksalaisiin, erityisesti Heinz Guderianiin, kuin hänen omiin maanmiehiinsä. Fuller kirjoitti uransa aikana myös monia sotahistoriaa käsitteleviä teoksia. Hän oli myös okkultisti ja Aleister Crowleyn oppilas, ja kirjoitti useita teoksia muuan muassa kabbalasta ja joogasta. Luokka:Brittiläiset kenraalit Luokka:Sotateoreetikot Luokka:Sotahistorioitsijat Luokka:Vuonna 1878 syntyneet Luokka:Vuonna 1966 kuolleet Luokka:Okkultistit
Valtiosääntö

Valtiosääntö käsittää kaikki ne keskeiset oikeussäännöt, jotka sääntelevät tietyssä oikeusjärjestelmässä noudatettavia perusoikeuksia. Valtiosäännön sisältämät yksilön perusoikeudet koskevat turvallisuutta, vapautta ja koskemattomuutta, ylimpien valtioelinten valitsemista ja toimivaltaa sekä valtion aluetta ja kansalaisuutta. Valtiosääntö on valtiosääntöoikeuden keskeisin käsite. Valtiosäännön käsite poikkeaa perustuslaista siten, että se kattaa kaikki tietyn sisältöiset säännökset riippumatta siitä, mikä niiden normihierarkkinen asema on. Valtiosäännön ydinsäädös voi tietysti olla tavanomaisesta lainsäädäntömenettelystä poikkeavassa järjestyksessä säädettävä perustuslaki. Suomen valtiosäännössä tällainen keskeinen säädös on Suomen perustuslaki. Valtiosäännöllä tarkoitetaan useimmiten oikeudellista valtiosääntöä, joka merkitsee poliittisen vallan käyttöä, sen ehtoja ja siihen kuuluvia velvoitteita sääntelevää oikeussääntöjen kokonaisuutta. Oikeudellisen valtiosäännön ohella on kuitenkin olemassa myös poliittinen valtiosääntö. Se koostuu käytännöistä, jotka osoittavat, mille tahoille poliittinen tai yleensä julkinen valta tosiasiassa kuuluu ja miten sitä tosiasiassa käytetään. Päätösvaltaa voi käyttää esimerkiksi eduskuntaryhmä tai ministerivaliokunta. Yhteiskunnallista valtaa käyttävät suuressa määrin myös muut kuin suoranaisesti poliittiset toimijat, kuten elinkeinoelämä, ammattiyhdistysliike ja media. == Lähteet == Luokka:Valtiosääntöoikeus
Erik Valkama

Jyrki Erik Valkama (s. 10. joulukuuta 1970 Raisio) on suomalainen kitaristi ja muusikko. Erik Valkama on soolouransa lisäksi soittanut yhtyeissä The Sledge, Bomfunk MC’s, Mike's Monster Jam, The Huligans ja Scratch. Hän on soittanut myös useiden artistien sessio- ja keikkamuusikkona, muun muassa Tommi Läntisen Kuutamolla-orkesterissa ja Dingossa vuosina 2005-2014. Luokka:Dingon jäsenet Luokka:Suomalaiset kitaristit Luokka:Suomalaiset laulajat Luokka:Suomalaiset sessiomuusikot Luokka:Vuonna 1970 syntyneet Luokka:Elävät henkilöt
Hirvaskoski

Hirvaskoski on kylä Pudasjärven kaupungissa. Kylä sijaitsee valtatie 20:n varrella, Puolangalle johtavan kantatien 78 risteyksessä ja Korentojärven rannalla. Keskustaajamasta Kurenalta on matkaa Hirvaskoskelle noin 20 kilometriä. Kylästä lähtevä tieyhteys Sotkajärventie johtaa Jongun kylään. Hirvaskoskella toimii alkujaan kansakouluna aloittanut Hirvaskosken koulu, joka sijaitsee valtatien 20 ja kantatien 78 risteyskohdassa. Valtatien 20 ja kantatien 78 risteyskohdassa sijaitsee myös vuonna 2002 toimintansa aloittanut Tulitauko-niminen lounaskahvila, jonka yhteydessä toimii myös pieni kyläkauppa. Kylällä sijaitseva historiallinen Hirvaskosken kartano nykyisin tarjoaa majoitus- ja pitopalveluita. Kartano on alkujaan rakennettu 1830-1840-luvulla. Alkujaan tilalla oleva päärakennus rakennettiin kylällä sijainneen sahan päärakennukseksi. Sahan yhteyteen perustettiin myös vuosina 1842–1877 toiminnassa ollut Timosen rautaruukki. Ruukissa jalostettiin järvimalmia rautaharkoiksi. Rautaruukki toimi vuoteen 1877, jolloin sitä tulipalon jälkeen ei enää kunnostettu. Ruukin palon jälkeen sahaustoiminta kylällä kuitenkin jatkui. Sahaustoiminnan hiipuessa, Hirvaskosken tilalla keskityttiin maanviljelykseen ja karjatalouteen. Muun muassa tuolloin tilalle rakennettiin iso navetta, ja hevoskäyttöinen meijeri, josta voita vietiin myös ulkomaille. Myöhempinä vuosina tilalla toimi myös muun muassa mylly sekä sähköyhtiö. ==Lähteet== ==Aiheesta muualla== * Pudasjärven kaupunki: Hirvaskoski Luokka:Pudasjärven kylät
Viivi

Viivi on suomalainen ja virolainen naisen etunimi. Viivin nimipäivä on 2. toukokuuta. Nimen ruotsinkielinen vastine on Vivi, jonka nimipäivä on ruotsinkielisen kalenterin mukaan samana päivänä. Vuoden 2019 loppuun mennessä nimi Viivi on Suomessa annettu 7 889 ja Vivi 1 100 henkilölle. ==Nimen alkuperä== Eloisaa ja ihanaa tarkoittava Viivi on todennäköisesti suomenkielinen muunnos Vivianista ja Vivianesta, mutta sen oletetaan myös liittyvän nimeen Sofia. Viivin nimipäivä on Vuokon nimipäivänä, mutta Vuokolla ei ole mitään tekemistä Viivi-nimen kanssa. == Tunnettuja Viivejä == Listan henkilöt ovat suomalaisia, ellei toisin mainita. * Viivi Altonen (s. 1996), Miss Suomi 2020 * Viivi Avellán (s. 1977), toimittaja ja juontaja * Viivi Avikainen (s. 1987), aitajuoksija ja moniottelija * Viivi Huuska (s. 1989), musiikkivideo-ohjaaja ja valokuvaaja * Viivi Hyvönen (s. 1981), kirjailija * Viivi Kanerva, o.s. Voutilainen (s. 1993), koripalloilija * Viivi Koivu, o.s. Villa (s. 1981), kivääriampuja * Viivi Korhonen, Viivi (s. 1999), laulaja * Viivi Lehikoinen (s. 1999), aitajuoksija * Viivi Luik (s. 1946), virolainen kirjailija ja runoilija * Viivi Ollonqvist (s. 2003), jalkapalloilija * Viivi Orvasto (1990–2020), laulaja ja lauluntekijä * Viivi Paarmio (1867–1952), kuvanveistäjä * Viivi Pumpanen (s. 1988), malli ja juontaja, Miss Suomi 2010 * Viivi Pyhäjärvi (s. 1999), lentopalloilija * Viivi Rajamäki (1924–2008), kirjailija * Viivi Rintanen (s. 1990), sarjakuvantekijä, kuvittaja ja taidekasvattaja * Viivi Maria Saarenkylä (s. 1993), harmonikansoittaja * Viivi von Schrowe-Kallio (1892–1973), taidemaalari * Viivi Spets (s. 2002), jalkapalloilija * Viivi Tamminen, ääninäyttelijä * Viivi Vainikka (s. 2001), jääkiekkoilija ja olympiamitalisti == Tunnettuja Vivejä ja Wivejä == * Vivi Friedman (1967–2012), suomalainen elokuvaohjaaja * Vivi Gioi, oik. Vivien Trumphy (1919–1975), italialainen näyttelijä * Vivi-Anne Hultén (1911–2003), ruotsalainen taitoluistelija * Wivi Lönn (1872–1966), suomalainen arkkitehti * Vivi Munsterhjelm, o.s. Dahlberg (1871–1950), suomalainen taidemaalari * Wivi Nordberg (1846–1917), suomenruotsalainen kirjailija * Wivi Roslander (1891–1973), suomalainen kirjanpitäjä ja SDP:n kansanedustaja * Vivi-Ann Sjögren (s. 1938), suomenruotsalainen kirjailija. * Vivi Wahlström (s. 2001), suomalainen näyttelijä ==Kuvitteellisia Viivejä== * Viivi, sarjakuvassa Viivi ja Wagner * Viivi, Nakke Nakuttajan tyttöystävä * Viivi Vemmelsääri (Babs Bunny), hahmo Tiny Toons -piirrossarjassa * Viivi, hahmo Tikun ja Takun pelastuspartio -piirrossarjassa * Viivi Pusu, Tittamari Marttisen kirjasarjassa. * Viivi, lasten ohjelmassa oktonautit ==Muita Viivejä== * Viivi, huonekalumerkki * Iloinen Viivi, Marimekko-myymälä Savossa. ==Lähteet== Luokka:Etunimet
Aces High

Aces High on brittiläisen heavy metal -yhtye Iron Maidenin kappale. Kappaleen on säveltänyt ja sanoittanut yhtyeen basisti Steve Harris, ja se on yhtyeen viidennen studioalbumin Powerslave ensimmäinen kappale. ”Aces High” julkaistiin 22. lokakuuta 1984 Powerslaven toisena singlenä b-puolenaan alun perin brittiläisen Nektar -yhtyeen levyttämä kappale ”King of Twilight” ja vuoden 1983 joulukuussa äänitetty liveversio Iron Maidenin kappaleesta ”The Number of the Beast”. ”Aces High” nousi Britannian singlelistalla 20. sijalle ja Irlannin singlelistalla 29. sijalle, ja siitä tuli yksi yhtyeen koko uran tunnetuimmista ja suosituimmista kappaleista. Kappaleen sanoitus ajoittuu toiseen maailmansotaan, ja se kertoo Britannian kuninkaallisten ilmavoimien lentäjästä, joka taistelee Natsi-Saksan Luftwaffen lentäjää vastaan Britannian ilmasodassa. Kappale ei ole sanoituksiltaan sodanvastainen kuten moni yhtyeen muista kappaleista, vaan sen pohjana on historiallinen kuvaus toisen maailmansodan taistelulentäjästä. Teemaltaan kappaleen sanoitusta voidaan pitää jopa hieman romantisoivana. ”Aces High” on julkaisustaan lähtien ollut yksi Iron Maidenin konserttien merkittävimmistä kappaleista. Kappale on usein yhtyeen konserttien avausnumero, ja konserteissa esitettynä sitä edeltää katkelma Britannian entisen pääministerin Winston Churchillin kuuluisasta puheesta ”We shall fight on the beaches” (). Tämä on kuultavissa muun muassa yhtyeen livealbumilla Live After Death. Churchillin puhe ei kuitenkaan sisälly kappaleen alkuperäiseen, Powerslave -albumilla julkaistuun versioon. == Kappalelista == === Britannian singlepainos 7″ ja 12″ === # # # (vain 12″) === Japanin ja Brasilian 12″ single === # # # # (Beckett cover) # == Kokoonpano == * Bruce Dickinson – laulu * Steve Harris – basso * Dave Murray – soolo- ja rytmikitara * Adrian Smith – soolo- ja rytmikitara * Nicko McBrain – rummut == Lähteet == === Viitteet === Luokka:Iron Maidenin kappaleet Luokka:Vuoden 1984 kappaleet
Kantatie 78

Kantatie 78 on Paltamosta Puolangan, Pudasjärven ja Ranuan kautta Rovaniemelle johtava kantatie. Tien pituus on 295 kilometriä. Tien liikennemäärät ovat vähäiset.https://devtest.liikennevirasto.fi/webgis- aineistot/karttasovellus/appdirectory-build/template.html?config=liikenne Liikenneviraston liikennemääräkartta. Viitattu 15.4.2016. ==Reitti== thumb|left|275px|Pitkää suoraa Puolangalla. Kantatie 78 alkaa Oulujärven pohjoispuolelta Paltamon keskustasta. Tie kulkee vaaramaisemien halki sivuten Paljakan luonnonpuistoa Puolangalle. Puolangalta tie jatkuu Manner-Suomen keskipisteen kautta Jaurakkajärveä sivuten Hirvaskoskelle ja edelleen Pudasjärvelle. Hirvaskosken ja Pudasjärven välinen 16 kilometrin osuus on yhteistä valtatien 20 kanssa. Pudasjärven keskustan kohdalla kantatie 78 kääntyy pohjoiseen ja jatkuu enimmäkseen tasaisen korpimaaston läpi Ranuan keskustaan. Ranualta tie jatkuu Narkaus- ja Kivitaipale-nimisten kylien kautta Rovaniemen keskustan itäpuolelle, Ounasjoen rannalle. Tien reitti kulkee seuraavien kuntien alueella: Paltamo – Puolanka – Pudasjärvi – Ranua – Rovaniemi ==Historiaa== Vuoden 1938 tienumerointijärjestelmässä kantatie 78 oli Rovaniemen ja Pudasjärven välinen tie. Tuolloin tie kulki Ranualta Kuhan, Petäjäjärven, Telkkälän ja Siuruan kylien kautta Pudasjärvelle. Vuonna 1970 tie oli vielä kokonaisuudessaan sorapintainen. 1970-luvun alussa tietä kuitenkin parannettiin ja se linjattiin Ranuan ja Pudasjärven välillä nykyiselle paikalleen. 1970-luvun puolivälissä myös Paltamon ja Pudasjärven välinen osuus numeroitiin kantatie 78:ksi. Syyskuussa 1989 valmistui Rovaniemen keskustan tuntumaan Kemijoen Ounaskosken ylittävä, 320 metriä pitkä Jätkänkynttilä-silta, joka oli Suomen ensimmäinen vinoköysisilta. Ennen sillan valmistumista kantatie 78 oli ylittänyt Ounaskosken yhdistettyä maantie- ja rautatiesiltaa pitkin. Kajaanin ja Rovaniemen välistä kantatiereittiä on markkinoitu "Oikotienä Lappiin", vaikka kyseessä on oikotie vain lähinnä Kajaanin ympäristöstä Rovaniemelle. Helsingistä lähtien reitti on 65 kilometriä pitempi kuin nelostie. ==Lähteet== == Aiheesta muualla == *Matti Grönroosin sivu kantatiestä 78 78 Luokka:Paltamon liikenne Luokka:Pudasjärven liikenne Luokka:Puolangan liikenne Luokka:Ranuan liikenne Luokka:Rovaniemen liikenne
Uusi ylioppilastalo

Uusi ylioppilastalo (), alkuperäiseltä nimeltään Osakuntatalo, on Helsingin yliopiston ylioppilaskunnan HYYn uudempi ylioppilastalo Helsingissä Mannerheimintien varrella, osoitteessa Mannerheimintie 5, Vanhan Ylioppilastalon vieressä. Nimestään huolimatta vuonna 1910 valmistunut rakennus ei ole HYYn uusin ylioppilastalo, sillä vuonna 2008 valmistui Domus Gaudium. Uusi ylioppilastalo on osa ylioppilaskunnan omistamaa Kaivopihan kiinteistöä. Siinä sijaitsevat HYYn keskustoimisto sekä useiden osakuntien ja muiden opiskelijajärjestöjen tilat. Lisäksi osa rakennuksesta on vuokrattu ulkopuoliseen liike- ja toimistokäyttöön. Uusi ylioppilastalo valmistui vuonna 1910, ja sen suunnittelivat arkkitehdit Armas Lindgren ja Wivi Lönn. Rakennuksessa toimii edelleen viisi Helsingin yliopiston viidestätoista osakunnasta: Eteläsuomalainen osakunta, Savolainen osakunta, Varsinaissuomalainen osakunta, Åbo Nation ja Östra Finlands Nation. Uuden ylioppilastalon A-rappu on edelleen vain opiskelijatoiminnan käytössä. == Historia == Talon alkuperäinen nimi oli Osakuntatalo ja sen pääkäyttäjiä yliopiston suomenkieliset osakunnat: Eteläsuomalainen Osakunta, Hämäläis- Osakunta, Satakuntalainen osakunta, Varsinaissuomalainen osakunta, Viipurilainen osakunta ja Savolainen osakunta. Myöhemmin talossa ovat majailleet myös Karjalainen Osakunta, Kymenlakson Osakunta, Östrafinlands Nation sekä Åbo Nation. 1970-luvun alussa tilojen käyttö muuttui merkittävästi osakuntien menetettyä enemmistönsä HYYn edustajistossa. HYY korotti paljon osakuntien vuokria, ja Uuteen ylioppilastaloon jäivät vain Savolainen osakunta ja Varsinaissuomalainen Osakunta. == Rakennus == Sisätilojen jako on lähinnä Wivi Lönnin käsialaa, kun Armas Lindgren vastasi fasadin ulkoasusta. Vuonna 1942 B-rappuun lisättiin kaksi kerrosta ja A-rappuun kattohuoneisto, joka nykyään tunnetaan nimellä Vinni. Rakennuksen Ylioppilasaukiolle suuntautuvan pääsisäänkäynnin yläpuolella on neljä veistosta, jotka kuvanveistäjä Johannes Haapasalo teki Armas Lidgrenin ideoinnin mukaan. Vuolukiveen veistetyt hahmot kuvaavat neljää luonteenpiirrettä: melankolikko, sangviinikko, flegmaatikko ja koleerikko. Kortteliin on avattu uusi hotelli ja Uuden ylioppilastalon tornikupolissa, jonne yleisöllä ei ennen ole ollut pääsyä, on nykyisin cocktailbaari. ==Katso myös== *Virgin Oil Co. *Hotelli Hansa == Lähteet == == Aiheesta muualla == * Uusi ylioppilastalo * Uusi Uusi Leppäsuon jättömaalle? - Ylioppilaslahti 4/99 Luokka:Armas Lindgrenin suunnittelemat rakennukset Luokka:Wivi Lönnin suunnittelemat rakennukset Luokka:Helsingin suojellut rakennukset Luokka:Kluuvi Luokka:Helsingin jugendrakennukset
Manner-Suomen keskipiste

Manner-Suomen keskipiste sijaitsee Puolangan keskustan pohjoispuolella, kantatie 78:n varrella Housuvaarassa, noin 10 kilometriä pohjoiseen Puolangan keskustasta, karttakoordinaateissa . Manner-Suomen keskipisteeksi nimetty piste sijaitsee pohjois–eteläsuunnassa Manner-Suomen eli Utsjoen Nuorgamin ja Hangon Tulliniemen välillä olevan kuvitellun viivan puolivälissä, ja tällä kohdalla itä–länsisuunnassa olevan itäisimmän (valtakunnanraja) pisteen ja Oulunsalon välillä olevan kuvitellun viivan puolivälissä. Matemaattisessa mielessä kyse ei ole Suomen pinta-alan keskipisteestä, joka sijaitsee Leskelän kylässä Siikalatvan kunnassa Pohjois-Pohjanmaalla nelostien varrella. == Manner- ja Meri-Suomen puoliväli == Kun puolitetaan Nuorgamin (70°5’30) ja Bogskärin (59°30’10’’) leveysasteet ja Märketin (19°07’53’’) ja Ilomantsin Virmajärven (31 °35’11’’) pituuspiirit, saadaan koordinaateiksi 64°47’40’’N, 25°21’34’’E, joka sijoittuu Limingan Värminkoskentien ja rautatien risteykseen, parin kilometrin päähän Limingan kirkonkylästä. == Katso myös == * Weberin piste Luokka:Suomen maantiede Luokka:Puolanka Luokka:Siikalatva
Zippo

Zippo on vuodesta 1932 asti toimineen yhdysvaltalaisen Zippo Manufacturing Companyn valmistama tupakansytytin. Zippon kehitti George G. Blaisdell, ja sen nimi pohjautuu englanninkieliseen, vetoketjua tarkoittavaan zipper-sanaan. Zippo-sytyttimet eroavat nykyajan muovisista kertakäyttösytyttimistä muun muassa seuraavilla tavoilla: * Zippon polttoaineena toimii sytytinneste, ei butaani. Neste on imeytyneenä Zippon sisällä olevaan pumpuliin. * Zippon kaikki osat ovat kokonaan metallia, ja se muodostuu alaosasta ja jousitoimisesta kannesta. * Kaikki Zippon osat saa vaihdettua uusiin. Oikein hoidettuna Zippo voi kestää hyvinkin pitkään. * Zippossa on kaikkiaan 22 osaa ja sen valmistus vaatii 108 eri työvaihetta. * Zippo sammutetaan sulkemalla sen kansi. Tämän vuoksi esimerkiksi Zippon pudotessa se jää palamaan. Tämä voi aiheuttaa tulipaloriskin. * Kaikille Zipoille myönnetään ostettaessa elinikäinen takuu. Yhdysvalloissa Zippo-sytyttimet tulivat tunnetuksi toisen maailmansodan aikana, kun niitä jaettiin liittoutuneiden sotilaille. Zippot ovat tunnettuja muun muassa siksi, että ne palavat metallisen liekin tuulisuojan ja paloaineena olevan bensiinin ansiosta hyvin myös tuulessa ja pakkasessa. Zippoa valmistetaan useilla eri tunnuksilla ja väreillä, mutta sytyttimen perusrakenne on pysynyt lähes muuttumattomana kahdeksan vuosikymmenen ajan. Zippoja on tehtaan mukaan valmistettu vuosien 1933-2003 välillä 400 miljoonaa kappaletta. == Zippo populaarikulttuurissa == Zippo esiintyy usein elokuvien ja televisiosarjojen rekvisiittana. Tunnettuja elokuvia ja TV-sarjoja joissa Zippo-sytytintä käytetään näkyvästi ovat Pyhimys (TV-sarja), Sin City, Deep Blue Sea, Die Hard, Die Hard 2, Indiana Jones ja viimeinen ristiretki, Harley Davidson ja Marlboro-mies, The Crow, Black Sheep, Lost, The Simpsons, Salaiset kansiot, Constantine, Family Guy, Supernatural, Elämää Philadelphiassa, Kyllä Jeeves hoitaa, Mad Men, sekä Quentin Tarantinon elokuvat. Myös Stingin kappaleessa It's probably me tausta soitetaan zipolla. ==Aiheesta muualla== * Valmistajan virallinen kotisivu * Zippo-galleria Luokka:Tupakointivälineet Luokka:Tulen sytyttäminen
Päivärinne

Päivärinne, toiselta nimeltään Jokirinne, on kylä Muhoksen kunnassa länsiosassa Oulujoen pohjoisrannalla. Kylän etäisyys Muhoksen kirkonkylästä on noin 12 kilometriä ja maakuntakeskus Oulusta noin 28 kilometriä. Päivärinteen kylässä on asukkaita noin 1 000. Tilastollisessa taajamarajauksessa Päivärinne on kasvanut Muhoksen kirkonkylän kanssa yhteen, vuonna 1995 se muodosti vielä oman taajamansa.http://www.doria.fi/bitstream/handle/10024/152398/xvael_199500_1997_4_dig.pdf?sequence=1&isAllowed;=y Päivärinteen palveluihin kuuluvat muun muassa alakoulu, päiväkoti sekä Sale- ketjuun kuuluva lähikauppa. Päivärinteen kylä on kehittynyt maatalousalueen keskeltä kohoavalle mäntykangasmäelle 1930-luvulla perustetun Päivärinteen parantolan ympärille. Toiminnan muuttumisen myötä parantolan nimi muutettiin 1970-luvulla Päivärinteen keuhko- ja reumasairaalaksi. Sairaalarakennus toimi maamerkkinä ja aikaa myöten aluetta alettiin kutsua Päivärinteeksi sairaalan mukaan. ==Lähteet== ==Aiheesta muualla== * Jokirinteen Kyläyhdistys Ry Luokka:Muhoksen kylät Luokka:Pohjois-Pohjanmaan maakunnan entiset taajamat
2 Minutes to Midnight

2 Minutes to Midnight on brittiläisen heavy metal -yhtye Iron Maidenin kappale. Kappaleen ovat kirjoittaneet yhtyeen kitaristi Adrian Smith ja laulaja Bruce Dickinson, ja se on yhtyeen viidennen studioalbumin Powerslave toinen kappale. ”2 Minutes to Midnight” julkaistiin 6. elokuuta 1984 Powerslaven ensimmäisenä singlenä b-puolenaan alun perin brittiläisen Beckett- yhtyeen levyttämä kappale ”Rainbow’s Gold” ja Iron Maidenin World Piece Tour -kiertueella vuonna 1983 Bruce Dickinsonin salassa äänittämä ”Mission from ’Arry”, joka sisältää yhtyeen basisti Steve Harrisin ja rumpali Nicko McBrainin välisen keskustelun. ”2 Minutes to Midnight” nousi Britannian singlelistalla 11. sijalle ja Yhdysvalloissa Billboardin Top Album Tracks -listalla 25. sijalle. Irlannin singlelistalla se ylsi kymmenennelle sijalle, ja Saksan singlelistalla 70. sijalle. Kappaleen nimi on viittaus Tuomiopäivän kelloon, joka kuvastaa ihmiskunnalle kohtalokkaan ydinsodan läheisyyttä. Toisin kuin Powerslaven ensimmäinen kappale ja toinen single ”Aces High”, joka on sanoituksiltaan jopa hieman sotaa romantisoiva, on ”2 Minutes to Midnight” hyvin sodanvastainen kappale. ”2 Minutes to Midnight” on julkaisustaan lähtien lukeutunut lähes poikkeuksetta Iron Maidenin konserttien vakionumeroihin, ja se on mukana muun muassa yhtyeen livealbumeilla Live After Death ja Rock in Rio. == Kappalelista == # # # == Kokoonpano == * Bruce Dickinson – laulu * Steve Harris – basso * Dave Murray – soolo- ja rytmikitara * Adrian Smith – soolo- ja rytmikitara * Nicko McBrain – rummut == Lähteet == === Viitteet === Luokka:Iron Maidenin kappaleet Luokka:Vuoden 1984 kappaleet Luokka:Sodanvastaiset laulut
Seututie 883

Seututie 883 oli ennen Suomen tieverkon osuus, joka johti Vaalan keskustasta Oterman ja Puokion kylien kautta Puolangan keskustaan. Tien pituus oli noin 58 kilometriä. Nykyisin tie on osa seututietä 800. Luokka:Puolangan liikenne 883 Luokka:Vaalan liikenne
Running Free

"'Running Free'" on Iron Maidenin ensimmäinen single samannimiseltä albumilta ja myös ensimmäinen yhtyeen julkaisema single. Julkaisupäivä oli 8. helmikuuta 1980. Singlen b-puolelta löytyy "Burning Ambition". Singlen kansikuva on ensimmäinen Derek Riggsin yhtyeelle piirtämä ja siten myös Eddien ensiesiintyminen levynkannessa. Single nousi Ison-Britannian singlelistalla sijalle 34 ja sitä myytiin ensimmäisellä viikolla yli 10 000 kappaletta, mikä oli aloittelevalle yhtyeelle varsinkin ilman radiosoittoa erinomainen saavutus. Kappale on yksi ensimmäisiä Harrisin kynästä lähteneitä kappaleita, peräisin ajoilta jolloin hän soitti Gypsy's Kississä. Albumilla sävellysmeriitti on annettu myös silloiselle laulajalle Paul Di'Annolle. Running Free on ollut vuosikaudet yhtyeen konserttien settilistalla. Vuonna 1985 kappaleesta julkaistiin liveversio singlenä. == Kappaleet == # # === Japanin versio === # # == Kokoonpano == * Paul Di'Anno – laulu * Steve Harris – basso ja taustalaulu * Dave Murray – kitara * Dennis Stratton – kitara ja taustalaulu (vain "Burning Ambition") * Clive Burr – rummut (vain "Running Free") * Doug Sampson – rummut (vain "Burning Ambition") == Vuoden 1985 versio == Running Free julkaistiin uudelleen singlenä vuonna 1985, jolloin yhtye julkaisi sen livealbumiaan Live After Death varten äänitettynä live-versiona. Single julkaistiin 23. syyskuuta 1985 b-puolinaan live-versiot basisti Steve Harrisin, kitaristi Dave Murrayn ja yhtyeen entisen laulajan Paul Di’Annon alun perin yhtyeen esikoisalbumille Iron Maiden kirjoittamasta kappaleesta ”Sanctuary” ja Steve Harrisin yhtyeen toiselle studioalbumille Killers kirjoittamasta kappaleesta ”Murders in the Rue Morgue”. Singlen kappaleista ”Running Free” ja ”Sanctuary” äänitettiin Live After Deathia varten vuoden 1985 maaliskuussa Kalifornian Long Beach Arenalla ja ”Murders in the Rue Morgue” vuoden 1984 lokakuussa Lontoon Hammersmith Odeonissa. ==Kappaleet== # "Running Free" (live - Long Beach Arena, Long Beach, Kalifornia 14-17 Maaliskuu 1985) (Harris, Di'Anno) - 3:26 # "Sanctuary" (live - Long Beach Arena, Long Beach, Kalifornia 14-17 Maaliskuu 1985) (Iron Maiden) - 4:38 # "Murders In The Rue Morgue" (live - Hammersmith Odeon, Lontoo-12 Lokakuu(Harris) - 4:30 ==Kokoonpano== *Bruce Dickinson – laulu *Steve Harris – basso *Adrian Smith – kitara *Dave Murray – kitara *Nicko McBrain – rummut == Lähteet == Luokka:Iron Maidenin kappaleet Luokka:Vuoden 1980 kappaleet
Pipefest

Pipefest on vuosittain järjestettävä hip hop - musiikkifestivaali. Rap- musiikin lisäksi ohjelmaan kuuluu break dancea, beat boxausta, katukorista sekä graffititaidetta. Pipefest järjestettiin vuoteen 2010 asti Vuokatin hiihtokeskuksen ylärinteillä, rinneravintolan vieressä. Vuodesta 2011 lähtien tapahtuma järjestetään Jämsän Himoksella. Tapahtumaa järjestettiin vuodesta 2001 alkaen. Ensimmäisessä Pipefestissä vieraili noin 2 000 ihmistä, ja vuoteen 2005 mennessä määrä oli noussut yli yhdeksään tuhanteen, pääasiassa nuoreen henkilöön. Vuoden 2016 jälkeen Pipefest ilmoitti jäävänsä tauolle. Pipefest on myös Profeettojen (eli Cheekin ja Elastisen) sekä Palefacen samanniminen kappale. == Pipefestin esiintyjiä == === 2018 === Paleface, Ceebrolistics, Fintelligens, Kapasiteettiyksikkö, Cheek === 2010 === Brädi, Bulle, Cheek + livebändi, Fintelligens, Flowboysfam, Hannibal & Joku Roti Mafia, Jätkäjätkät, Kemmuru, Koivuniemen Herrat, OG Ikonen, Olli-PA & Funksons, Paleface, Petri Nygård, Prop Dylan (SWE), Pyhimys & Medium, Redrama, Ritarikunta, Solonen feat Narcotic & Avaintekijät, Steen1, Teflon Brothers, Timi Lexikon, Uniikki ja Veljenpojat === 2009 === Mm. Jätkäjätkät, Sabac Red, Hannibal & Joku Roti Mafia, Julma-Henri, Nopsajalka, Leijonamieli, Timo Pieni Huijaus, Steen1, Cheek, Teflon Brothers, Solonen, Palestine, Juno, Redrama, Fintelligens, Juju === 2008 === Mm. Jätkäjätkät, Laineen Kasperi, Pyhimys, Soppamies, Conscious Youths, Freepoint Crew, Fintelligens, Saurus, Cheek == Lähteet == == Aiheesta muualla == * Pipefestin virallinen sivusto * Pipefestin Facebook fanisivu * Syvällä Pelissä - Minna Immonen (Pipefest) Luokka:Hip hop -tapahtumat Suomessa
Gravitomagnetismi

Gravitomagnetismi on ilmiö, jossa pyörivä tai kiihtyvä kappale vetää vähäisessä määrin avaruutta ja aikaa mukanaan. Se on Albert Einsteinin esittämän yleisen suhteellisuusteorian vuonna 1918 teoreettisesti ennustettu johdannainen. Se tunnetaan myös nimillä frame-dragging -efekti ja keksijöidensä itävaltalaisten Josef Lensen ja Hans Thirringin mukaan Lensen- Thirringin ilmiönä. Suhteellisuusteoria on jo ennustanut oikein todennetusti energian mahdollisen muuttumisen massaksi ja päinvastoin. Samoin on todennettu ulkopuolisesta havainnoijasta katsottuna valon nopeutta lähestyvän objektin muuttuvan näennäisesti painavammaksi ja lyhyemmäksi - tätä kuvataan matemaattisesti Lorentz-muunnoksilla. Gravitomagnetismi tarkoittaa sitä, että pyörivän tai kiihtyvän massan läheisyydessä sijaitsevan kohteen pitäisi siirtyä verrattuna siihen, mitä Newtonin mekaniikka ennustaisi, joskin tavattoman vähän: muutamia triljoonasosia. Gravitomagnetismia ei ole yksiselitteisesti todennettu, mikä johtunee mittauslaitteiden tarkkuusvaatimuksesta. Gravitomagnetismin olemassaolo selittäisi kvasaarien odotettua voimakkaamman säteilyn sekä pyörivien mustien aukkojen läheisyydessä esiintyvän säteilyn voimakkuuden verrattuna pyörimättömiin aukkoihin. Lisäksi lentokoneiden toiminnassa havaittuja erikoisia ilmiöitä voitaisiin selittää gravitomagnetismin avulla. Ilmiön olemassaoloa ovat yrittäneet tutkia mm. Leccen yliopistossa italialainen Ignazio Ciofolini sekä Marylandin yliopistossa Baltimoressa Erricos Pavlis. He ovat mitanneet geodeettisten LAGEOS-satelliittien sijaintia maahan nähden, mutta mittauksessa on havaittu vain noin kahdestoista miljoonasosa-asteen poikkeama odotetusta. Myös NASAn Gravity Probe B -satelliitin havainnoissa on todettu odottamattoman korkeat virherajat. Lensen-Thirringin ilmiötä on yritetty havaita myös tutkimalla Marsia kiertävän Mars Global Surveyor -satelliitin liikettä. Tästä saadut tulokset ovat rohkaisevia, mutta virherajat ovat edelleen suuret. == Aiheesta muualla == *LAGEOS *Gravity Probe B *Iorio L. (2006) Evidence of the gravitomagnetic field of Mars (arXiv preprint) Luokka:Painovoima Luokka:Yleinen suhteellisuusteoria ru:Увлечение инерциальных систем отсчёта zh:参考系拖拽
Seututie 800

Seututie 800 on Suomen tieverkon osuus Ylivieskasta Haapaveden, Siikalatvan Piippolan ja Kestilän, Vaalan sekä Puolangan ja Suomussalmen kautta Taivalkoskelle, jonne tie päättyy. Tien pituus on noin 310 kilometriä, ja se on Suomen pisin seututie. Suurin nopeusrajoitus tiellä on 100 kilometriä tunnissa. Tie on syntynyt numeroimalla useassa vaiheessa joukko entisiä seututeitä. ==Reitti== Tietä on markkinoitu Koillistie-nimisenä matkailutienä, joka on lyhin reitti Keski-Suomesta ja Pohjanmaalta Koillismaalle. Tie haarautuu valtatieltä 27 Ylivieskan kaakkoispuolella, ja kulkee aluksi itä- länsisuuntaisena Haapaveden kirkonkylän läpi Leskelän kylään, jossa tie risteää valtatien 4 kanssa. Piippolan taajamassa tie risteää kantatien 88 kanssa, ja kääntyy koilliseen Uljuan tekojärven itäpuolitse kohti Pihkalanrantaa. Tästä tie jatkuu kohti Kestilän taajamaa seuraten Siikajokea. Kestilästä tie kulkee edelleen Siikajokilaaksossa Mäläskän, Leiviskänrannan ja Veneheiton kylien kautta, ja edelleen Oulujärven länsipuolitse kohti Vaalan keskustaa, jonka koillispuolella se risteää valtatien 22 kanssa. Tie jatkuu edelleen Oterman ja Puokion kylien kautta kohti Puolankaa, jossa se risteää kantatien 78 (Paltamo–Rovaniemi) kanssa, ja jatkuu Suomussalmen Vaarannivan ja Näljängän ja Taivalkosken Kuusijärven kylien kautta aina Taivalkosken kirkonkylälle, jossa se päättyy valtatien 20 (Oulu–Kuusamo) risteykseen. ==Lähteet== Luokka:Ylivieskan liikenne Luokka:Haapaveden liikenne Luokka:Piippola Luokka:Siikalatvan liikenne Luokka:Vaalan liikenne Luokka:Puolangan liikenne Luokka:Suomussalmen liikenne Luokka:Taivalkosken liikenne 800
Janina Fry

Janina Päivänsäde Fry (o.s. Frostell, s. 12. marraskuuta 1973 Porvoo) on suomalainen malli, juontaja, laulaja ja muotisuunnittelija. Hän voitti Suomen Neito -kauneuskilpailun vuonna 1993 ja tuli samana vuonna Miss Maailma -kisoissa kuudenneksi. Koulutukseltaan hän on kosmetologi ja merkonomi. Hän on juontanut Bella-ohjelmaa televisiokanava Nelosella. Fry on sanoittanut Laura Voutilaisen vuoden 2002 euroviisukappaleen ”Addicted to You”. Lisäksi hän on tehnyt sanoituksia myös omalle soolotuotannolleen. Alusvaatemallisto Janina Frostell Collection tuli myyntiin 1999. Malliston suunnitteli Angela Camillini. Suunnittelussa huomioitiin myös Fryn ajatuksia ja toiveita.Janina Frostell sädehtii nimikkomallistossaan Iltalehti 12. helmikuuta 1999 Malliaikoinaan Frostellina tunnetun Fryn nimi yhdistettiin julkisuudessa moniin tunnettuihin miehiin. Romanssihuhujen yhteydessä mainittiin muun muassa Peter Nygård, Iiro Seppänen ja olympiamitalisti Alberto Tomba. Fry meni naimisiin Warner Music Finlandin markkinointijohtaja Mark Fryn kanssa 8. heinäkuuta 2007. Heidän tyttärensä syntyi saman vuoden maaliskuussa.Janina Frostell salaa vihille Ilta-Sanomat 09. heinäkuuta 2007 Heillä on myös kesäkuussa 2010 syntynyt poika. Hän on lanseerannut Janina F -vaatemalliston K-Citymarket-ketjulle. Yhteistyö alkoi syksyllä 2012 alusvaatteilla, yöasuilla ja kodin tuotteilla. Mallisto on myynnissä yksinoikeudella K-Citymarketeissa maaliskuusta 2013 lähtien. Yhteistyö jatkuu edelleen ja uusia mallistoja tulee myyntiin joka kevät ja syksy. Vuonna 2008 Fry sopi Tokmanni-ketjun kanssa toisesta hänen nimellään julkaistavasta tuotesarjasta.Ei lopussa vaan alessa Iltalehti 29. heinäkuuta 2008 Fry poistatti kummatkin rintansa vuonna 2018, koska hän kantaa rinta- ja munasarjasyövälle altistavaa BRCA2-geenivirhettä. Fry asettui RKP:n ehdokkaaksi vuoden 2019 eduskuntavaaleissa Uudenmaan vaalipiirissä, mutta ei tullut valituksi. ==Julkaisut== ;Studioalbumit * * ;Singlet * * * * * * * * ;Vierailut * Rockin da North – * Darude – ==Lähteet== ==Aiheesta muualla== * * Luokka:Suomalaiset mallit Luokka:Suomalaiset muotisuunnittelijat Luokka:Suomalaiset poplaulajat Luokka:Suomalaiset lauluntekijät Luokka:Vuonna 1973 syntyneet Luokka:Elävät henkilöt Luokka:Kosmetologit
Susikoira Roi

Susikoira Roi on kirjailija Jorma Kurvisen kirjoittama nuortenkirjasarja, jossa seurataan nuoren Tomi-pojan ja tämän pelastaman saksanpaimenkoira Roin seikkailuja. Kirjasarjan ensimmäinen teos, Susikoira Roi, ilmestyi vuonna 1976 ja viimeinen, Susikoira Roi ja karkulainen, vuonna 2002. Kirjasarjan osia on käännetty saksan, venäjän, viron ja kiinan kielelle. Kirjasarjan kahdesta ensimmäisestä osasta Susikoira Roista sekä Susikoira Roi – seikkailu saaristossa on Yleisradio tehnyt 1980-luvulla televisiosarjat. Susikoira Roi -kirjoihin pohjautuva seikkailuelokuva Susikoira Roi julkaistiin C Morella joulukuussa 2022. Elokuva kuvattiin kesällä 2022 pääosin Raahessa, ja sen tuotannosta vastaavat Whatevergroup ja Lucy Loves Drama. ==Susikoira Roi -kirjat== * Susikoira Roi (Otava 1976) * Susikoira Roi ja seikkailu saaristossa (Otava 1977) * Susikoira Roi Lapissa (Otava 1978) * Susikoira Roin tunturiseikkailu (Otava 1979) * Susikoira Roi ja yhdeksäs C (Otava 1980) * Susikoira Roi kesäduunissa (Otava 1982) * Susikoira Roi ja muukalaiset (Otava 1989) * Susikoira Roi ja ohittajat (Otava 1990) * Susikoira Roi ja pimeän pesä (Otava 1991) * Susikoira Roi ja merikapteenin arvoitus (Otava 1992) * Susikoira Roi ja koulun kingi (Otava 1993) * Susikoira Roi ja kahvilakeikka (Otava 1994) * Susikoira Roi ja pelimies (Otava 1995) * Susikoira Roi ja kultakello (Otava 1996) * Susikoira Roi ja vaihto-oppilas (Otava 1997) * Susikoira Roi ja pyromaani (Otava 1998) * Susikoira Roi vaarallisilla vesillä (Otava 1999) * Susikoira Roi ja ilmiantaja (Otava 2000) * Susikoira Roi ja kioskimurto (Otava 2001) * Susikoira Roi ja karkulainen (Otava 2002) Lisäksi on julkaistu seuraavat yhteisniteet: * Susikoira Roin seikkailut, 1988 (Susikoira Roi sekä Susikoira Roi ja seikkailu saaristossa) * Susikoira Roin Lapin seikkailut, 1989, (Susikoira Roi Lapissa ja Susikoira Roin tunturiseikkailu) * Susikoira Roin kaupunkiseikkailut, 1989 (Susikoira Roi ja yhdeksäs C ja Susikoira Roi kesäduunissa) ==Lähteet== Luokka:Nuortenkirjasarjat Luokka:Suomalaiset kirjasarjat *
Jaakob (Iisakin poika)

Jaakob () oli Raamatun Vanhan testamentin patriarkka, jolle Jumala antoi nimen Israel. Hän oli Iisakin nuorempi kaksospoika ja patriarkka Abrahamin pojanpoika, joka sai esikoisoikeuden. Hänestä kerrotaan Ensimmäisen Mooseksen kirjan 25.–49. luvuissa. Jaakobin hauta on Hebronissa. Hänen, kuten Iisakin, Rebekan, Aabrahamin ja Saaran hautoja merkitsevät monumentit, jotka ovat Saladinin rakennuttamassa moskeijassa. Tämä siksi, että myös muslimit pitävät Abrahamia ja hänen poikiaan profeettoina. Sata kuvaa Pyhästä maasta, Israelista hankittu diaesitys ==Jaakob Raamatussa== Vanhan testamentin kertomuksessa Jaakob anastaa petoksella Iisakilta esikoiselle, kaksosveljelleen Esaulle, tarkoitetun siunauksen ja esikoisoikeuden. Tämän jälkeen hän pakenee Mesopotamiaan enonsa Laabanin luo. Jaakob aikoo mennä naimisiin enonsa tyttären Raakelin kanssa ja sopii Laabanin kanssa, että Jaakob palvelee häntä seitsemän vuotta ja saa Raakelin vaimokseen. Jaakob kuitenkin joutuu petoksen uhriksi: Laaban antaa hänelle Raakelin sijasta vanhimman tyttärensä Lean. Hääviikon kuluttua Laaban antaa myös Raakelin Jaakobille vaimoksi ehdolla, että tämä palvelee enoaan vielä toiset seitsemän vuotta. Raakel oli Jaakobin suuri rakkaus, Lea vain "velvollisuusvaimo". Tästä johtuu, että nimenomaan Raakelin pojat olivat Jaakobille lempilapsia. Osa pojista syntyi lisäksi kahden jalkavaimon, Silpan ja Bilhan, lapsina. Raakel kuoli ennen paluuta Iisakin luo. Hänet haudattiin Betlehemin liepeille, missä paikkaa osoittaa edelleen pyhäkkö, joka on rakennettu ristiretkeläisten aikakaudella eli noin vuonna 1000 jaa. Raamatun kertomuksessa Jaakob pakenee salaa Laabanin luota ja suuntaa Kanaaninmaahan Gileadin vuorille. Laaban saavuttaa Jaakobin vuorilla ja he tekevät sovinnon. Laaban antaa paikalle nimen Mispa "vartiopaikka". Esau seuraa 400 miehen suuruisen armeijan avulla Jaakobia, ja myös Jaakob ja Esau tekevät sovinnon. Jaakob painii Herran enkelin kanssa kunnes tämä siunaisi hänet, mistä tulee tunnettu ilmaus Jaakobin paini. Tällöin Jumala antaa Jaakobille uuden nimen Israel. === Lapset Raamatun mukaan === Jaakobilla oli kaksitoista poikaa: Lean synnyttämiä olivat Ruuben, Simeon, Leevi, Juuda, Isaskar ja Sebulon, hänen orjattarensa Silpan lapsia olivat Gad ja Asser, Raakelin orjattaren Bilhan lapsia olivat Dan ja Naftali, ja Raakelin lapsia Joosef ja Benjamin. Jaakobilla oli myös yksi tytär, Dina. Jaakobin pojat olivat Raamatun mukaan samannimisten Israelin heimojen kantaisiä. == Lähteet == == Aiheesta muualla == * Jaakob suomenkielisessä Raamatussa (1933/1938) Luokka:Ensimmäisen Mooseksen kirjan henkilöt Luokka:Seulonnan keskeiset artikkelit
Iisak

Iisak () on Vanhassa testamentissa Abrahamin ja Saaran poika ja Ismaelin velipuoli. Iisak oli avioliitossa Rebekan kanssa. Hänellä itsellään on kaksi poikaa: Esau ja Jaakob. Eräässä Raamatun kertomuksessa Jumala koettelee Abrahamin tottelevaisuutta ja käskee tämän uhrata poikansa Iisakin. Enkeli kuitenkin puuttuu peliin ennen kuin Iisakille käy huonosti. Vanhalla iällään Iisak tuli sokeaksi, mitä Jaakob käytti hyväkseen saadakseen häneltä petoksella esikoisoikeuden ja siunauksen. Nimestä Iisak on tullut myös suomalainen nimi Iisakki. == Lähteet == == Aiheesta muualla == * Iisak suomenkielisessä Raamatussa (1933/1938) Luokka:Ensimmäisen Mooseksen kirjan henkilöt
Ahti Haljala

Ahti Kalevi Haljala () oli suomalainen näyttelijä. Haljala muistetaan muun muassa Antti Metsolan roolista televisiosarjassa Metsolat ja 1970-luvun Rintamäkeläiset-sarjan Veikko Honkosena sekä Pertsa ja Kilu -filmeistä Pertsan isänä. == Elämäkerta == Ahti Haljala oli kotoisin Kuhmoisista, mistä hän lähti jatkosotaan marraskuussa 1943. Hänet komennettiin JR 44:n ryhmänjohtajaksi. Hän haavoittui Kaukoijärven kylässä 30. kesäkuuta 1944 luodin raapaistessa hänen päätään. Joukkosidontapaikalla paljastui, että kyseessä oli kaksi luotia, joista toinen oli jäänyt pääluuhun. Haavoittuminen aiheutti Haljalalle pysyvän oikean käden vamman: käden puristusvoima oli vain puolet entisestä. Sodan jälkeen Haljala haki ja pääsi ensimmäisten joukossa kolmivuotiseen teatterikouluun Helsinkiin vuonna 1947. Samalla kurssilla olivat muiden muassa Jussi Jurkka, Mikko Niskanen, Leo Jokela, Rauni Mollberg ja Veikko Sinisalo. Haljala avioitui myöhemmin kurssitoverinsa Helinä Viitasen kanssa. Haljala näytteli 1950–1960-luvuilla Hämeenlinnassa, Lappeenrannassa, Kotkassa, Vaasassa ja Oulussa kunnes päätyi 1965 Tampereen Työväen Teatteriin, mistä jäi eläkkeelle 1987. Eläkkeelle jäämisen jälkeen Haljalaa ja Helinä Viitasta pyydettiin mukaan televisiosarja Metsoloihin. Sarjan suosio yllätti heidät, ja kaupungilla heitä jopa puhuteltiin roolihahmojensa mukaan Antiksi ja Annikiksi. Metsoloissa hän näytteli 41 jaksossa. Haljalan viimeiseksi esitykseksi näyttämöllä jäi Tampereen Työväen Teatterin näytelmä Rakastettu Johansson vuosina 2001–2002. ==Filmografia== * Viimeinen koukkaus (meijerin yövahti) * Metsolat Karjalan kunnailla (Antti Metsola) * Metsolat – Muistojen joulu (Antti Metsola) * Kaikki pelissä (isäntä Perttu Ristamäki) * Metsolat (Antti Metsola) * Mustajärven oudot linnut * Sirkuspelle Hermanni (Isoisä) * Kotirappu (Eelis Liimatainen) * Syöksykierre * Rintamäkeläiset (Veikko Honkonen) * Heikki ja Kaija * Pertsa ja Kilu (Pertsan isä) ==Lähteet== == Aiheesta muualla == * Ahti Haljalan muistokirjoitus Helsingin Sanomissa Luokka:Suomalaiset näyttelijät Luokka:Vuonna 1924 syntyneet Luokka:Vuonna 2005 kuolleet
Don S. Davis

Don Sinclair Davis () oli yhdysvaltalainen näyttelijä. Hänen tunnetuimmat roolihahmonsa ovat kenraali George S. Hammond science fiction -televisiosarjassa Tähtiportti ja majuri Garland Briggs Twin Peaksissa. Davis oli luonnenäyttelijä, näyttämötaiteiden professori ja maalari. Hän toimi kapteenina Yhdysvaltain maavoimissa 1960-luvulla. Davis valmistui Southwest Missouri State Collegesta ja maisteriksi Carbondalen (Illinois) Southern Illinois Universitystä vuonna 1970. Hän toimi myös taideopettajana ennen paluutaan Southern Illinois Universityyn, jossa hän suoritti tohtorinopintonsa loppuun. 1980-luvulla hän aloitti työskentelyn elokuvateollisuuden parissa ja opetti samalla University of British Columbiassa. Vuonna 1987 hän jätti opetustoimen ja siirtyi päätoimiseksi näyttelijäksi. Davis harrasti aktiivisesti maalausta, kuvanveistoa ja piirtämistä koko elämänsä ajan, ja ansainnut taidoillaan lisää käyttörahaa. Davis ei tyytynyt pelkästään näyttelemiseen vaan toimi myös aktiivisesti visuaalisena artistina, viettäen suuren osan vapaa-ajastaan teostensa parissa. Hän kuoli sydänkohtaukseen ollessaan 65-vuotias. == Valikoitu filmografia == * West Wing – pastori Don Butler * G.I. Joe: Valor Vs. Venom (2004) – Wild Bill (ääni) * Meltdown – NRC Carl Mansfield * Miracle – Bob Fleming * NCIS Rikostutkijat – MTAC Control Officer * Gene Roddenberry's Andromeda – Avineri * Stargate Atlantis – kenraali George Hammond * Savage Island (2003) – Keith Young * G.I.Joe: Spy Troops the Movie – Wild Bill (ääni) * Pelon rajalla – Dr. Tate * The Chris Isaak Show (2002) – Del * Just Cause – Thornton * Deadly Little Secrets (2001) – The Chief * The Hostage Negotiator – Alexander Daniels * The 6th Day (2000) – kardinaali de la Jolla * Best in Show – "Mayflower Best in Show" tuomari Everett Bainbridge * Suspicious River – mies golfpaidassa * Atomijuna (1999) – eversti Harlan Ford * Tähtiportti (1997–2005) – kenraali George Hammond * Con Air (1997) – mies autossa * Prisoner of Zenda, Inc. (1996) – eversti Zapf * The Fan – Stook * Alaska – kersantti Grazer * Poltergeist: The Legacy – Harold Taggart * The Ranger, the Cook and a Hole in the Sky (1995) – Mr. Smith * Äärirajoilla – kenraali * Äärirajoilla – etsivä * Salaiset kansiot (1994) – kapteeni William Scully * Tarpeellista tavaraa (1993) – pastori Willie Rose * Cliffhanger – Stuart * Highlander – Palance * Columbo: A Bird in the Hand (1992) – Bertie * A League of Their Own – Charlie Collins (Racinen valmentaja) * Hook (1991) – Dr. Fields * The Gambler Returns: The Luck of the Draw – Rodeon kuuluttaja * Omen IV: The Awakening – Jake Madison * Hei kuka puhuu nyt (1990) – Dr. Fleischer * Twin Peaks (1990–1991) – majuri Garland Briggs * Hei, kuka puhuu (1989) – Dr. Fleischer * Ihmemies MacGyver (1985–1991) – Dana Elcarin stuntmies * Joanie Loves Chachi (1982) – Benny == Aiheesta muualla == * Luokka:Yhdysvaltalaiset näyttelijät Luokka:Vuonna 1942 syntyneet Luokka:Vuonna 2008 kuolleet
Sytytin (tulentekoväline)

thumb|Kokoelma erilaisia sytyttimiä. Sytytin (puhekielessä myös sytkä ja sytkäri) on apuväline, jolla sytytetään palamaan esimerkiksi takkatuli, kaasulieden liekki, kaasupoltin, savuke tai muuta vastaavaa. Sytyttimiä on paljon eri kokoisia, eri muotoisia ja eri käyttötarkoitukseen tehtyjä, mutta toimintaperiaatteeltaan lähes kaikki ovat samanlaisia. Suurin osa nykyisistä sytyttimistä käyttää butaanikaasua polttoaineena. Butaani on ilmaa raskaampi kaasu. Vuosikymmeniä sitten muodissa olivat mm. pöydällä pidettävät koristellut sytyttimet. Tulisijojen, kynttilöiden ja vastaavien sytyttämiseen valmistetaan pitkällä metallinokalla varustettuja täyttösäiliöstä täytettäviä kaasusytyttimiä. Halvimmat sytyttimet ovat muovista valmistettuja kertakäyttösytyttimiä, kun taas kalliimmat sytyttimet ovat kestävämpiä uudelleentäytettäviä sytyttimiä. Tunnettuja sytytinvalmistajia ovat esimerkiksi halpoja muovisytyttimiä valmistava BIC Corporation sekä kalliimpia metallisia bensiini- tai butaanikäyttöisiä sytyttimiä valmistavat Zippo, Ronson, Colibri, Dunhill ja Dupont. == Toimintaperiaate == Sytyttimen nappia painettaessa venttilii aukeaa, jolloin butaania pääsee virtaamaan ulos. Samalla paloherkkä butaani sytytetään, useimmiten joko kiveä raapaisemalla syntyvillä kipinöillä tai pienellä sähkökipinällä. Näissä kivissä käytetään pyroforisia metalliseoksia, esimerkiksi raudan ja ceriumin seosta. Kun nappia pidetään pohjassa, virtaa kaasua koko ajan lisää, näin ylläpitäen paloreaktiota. Liekki sammuu itsestään butaanivirran loputtua päästettäessä napista irti. Yleensä sytyttimen suuaukkoa suojaa rei'itetty metalli tuulelta tai vaihtoehtoisesti sen tarkoitus on sekoittaa sytytinbensiini oikeassa suhteessa ilmaan. == Sähköiset tupakansytyttimet == Autoissa tupakansytyttimet toimivat sähkövirralla. Tupakansytytin painetaan pohjaan, jolloin sähkövirta kuumentaa metallilevyspiraalin tulikuumaksi. Kuumentunut tupakansytytin ponnahtaa takaisin lepoasentoon, josta käyttäjä voi sen irrottaa. Kuumentunut metallispiraali sytyttää savukkeen. Varsinaista tulen liekkiä ei näissä sytyttimissä ole. Autojen tupakansytyttimistä voidaan ottaa 12 voltin sähkövirtaa monentyyppisiin laitteisiin. Jännitteenmuuntimella jännitteen voi muuntaa verkkovirraksi. Auton tupakansytyttimiin on olemassa jakorasioita. Toinen versio on taskukoinen sytytin jonka akku ladataan sähköllä ja käytettäessä käyttöpainiketta painamalla laitteen kärkien väliin syttyy valokaari. == Katso myös == * Tulitikku * Tulukset * Zippo Luokka:Tulen sytyttäminen Luokka:Tupakointivälineet